
A fasciarendszer és a propriocepció kapcsolata kenu szakág válogatott sportolói körében

Kulcsszavak: Propriocepció, fascia, dinamikus nyújtás, smr henger
 A fascia mobilitása és a propriocepció kapcsolata kenu szakág válogatott sportolói körében
Bevezetés: Napjainkban a modern sport és az orvostudomány mellett is fennálló probléma a sportolók nem megfelelő bemelegítési és nyújtási szokásai. Kutatásunkban a rendszeres dinamikus nyújtás és SMR henger használat előnyeit helyeztük új szemszögbe. A fizioterápiában egyre nagyobb teret hódít a fascia láncolatok szerinti szemlélet, azonban mindeddig nem készült számottevő kutatás, a kötőszövet és a propriocepció kapcsolatáról. Célcsoportul a kenu szakág válogatott sportolóit választottuk, melynek oka a folyamatos aszimmetrikus terhelés. Testhelyzetük bizonyítottan hatással van a térdelő oldali ischiorcuralis izmok nyújthatóságára, valamint a magasan elhelyezkedő testközéppontjuk miatt a sportolók folyamatos instabil helyzetnek vannak kitéve.
Módszerek: Kutatásunkban több éve versenyszerűen sportoló egyént mértünk fel (n=15) serdülő, ifjúsági és felnőtt korosztályból. A felmérések alatt vizsgáltuk az ischiorcuralis izmok állapotát (straight leg raise, Functional Reach). Ezek mellet elvégeztünk egy OHSA (overhead squat assiment) nevezetű funkcionális tesztet mely során megfigyelhettük a túl aktív, valamint gyengült izmokat. A résztvevők poszturális kontrollját és egyensúlyát Tyromotion TYMO eszközével mértük fel, ahol a résztvevőknek különböző, instabil felszíneken kellett megőrizni egyensúlyukat. A felméréseket követően a részvevők nyolc héten keresztül végeztek egy videón rögzített tornaprogramot, mely egy edzést megelőző dinamikus nyújtásokból álló bemelegítést, valamint egy az edzést követő SMR henger használatáról szóló gyakorlatsort tartalmazott.
Eredmények: A felmérés során az ischiocruralis izmok nyújthatóságában mindkét teszt esetén javulást mértünk, valamint csökkent az aszimmetria a két alsóvégtag között. Visszaméréskor instabil felszínen több esetben jelentkezett javulás a térdelő oldali végtagon, a többi esetben pedig néhány százalékos elmaradás, vagy azonos érték volt látható.
Megbeszélés: Eredményeink alapján a tornaprogram pozitív hatással volt az izmok nyújthatóságára, valamint a propriocepcióra



